Presidenti Bush emëron këshilltarin e tij të ri ushtarak
Gjenerali Piter Pejs zëvendësohet me Shefin e ri të Shtabit të Shtatmadhorisë, Majk Mullen
Presidenti Bush vlerësoi periudhën e gjatë të shërbimit të Gjeneralit Piter Pejs, karriera ushtarake e të cilit filloi me Luftën e Vietnamit dhe që u bë kuadri i parë nga radhët e Marinsave, që shërbeu që nga viti 2005, si Shef i Shtabit të Shtatmadhorisë, posti më i lartë në ushtri. Zoti Bush e vlerësoi gjeneralin si një nga udhëheqësit ushtarakë më të respektuar dhe më të kompletuar që ai ka njohur ndonjëherë. tha Presidenti. Presidenti Bush i bëri këto komente në ceremoninë që u mbajt në Fort Majer, pranë Uashingtonit. Gjenerali Pejs, të cilin administrata e Presidentit Bush nuk e emëroi për një mandat të dytë dy-vjeçar, shërbeu në një periudhë sfidash të jashtëzakonshme për ushtrinë amerikane në Irak, në Afganistan dhe gjetkë. Gjatë shërbimit në postin e tij, ai përjetoi shkallëzimin e madh të dhunës në Irak, deri në momentin kur atje u dërguan trupa shtesë, të cilat duket se e ndaluan gjakderdhjen në disa zona. Në fjalimin që mbajti në ceremoni, gjenerali theksoi rëndësinë që ka mbështetja nga populli amerikan për trupat e veta, që ndodhen në një situatë të rrezikshme, dhe bëri thirrje për civilizim në debatin publik lidhur me luftën në Irak dhe konflikte të tjera. Gjenerali Pejs, po ashtu sugjeroi se nuk ekzistojnë rrugët e lehta për t’i dhënë fund ndërhyrjes amerikane në Irak. Shefi i ri i Shabit të Shtamadhorisë, është admirali i Marinës, Majk Mullen, i cili është zotuar se do të shkojë në Irak për të parë nga afër përparimin që po realizohet atje në saje të përpjekjeve të Shteteve të Bashkuara. Gjatë seancës për konfirmimin e tij në Kongres, 60-vjeçari Mullen tha se edhe ai ka patur të njëjtat shqetësime që ka populli amerikan lidhur me ato që kanë ndodhur në Irak. Pasi bëri betimin, zoti Mullen nderoi familjet e ushtarëve, duke pranuar vështirësitë që u duhet të kalojnë dhe sakrificat për të mbështetur trupat amerikane dhe misionin e tyre. Ai u zotua se do të bëjë maksimumin për t’u dhënë ushtarakëve amerikanë ato ç’ka u nevojiten për zbatimin e urdhërave dhe përmbushjen e misionit. ," - tha zoti Mullen. Presidenti Bush tha se shpreson të kthejë në atdhe një numër të kufizuar trupash nga Iraku gjatë vitit të ardhshëm. Si Shef i Shtabit të Shtatmadhorisë, Admirali Mullen pritet të japë vlerësimin e tij për kohën e qëndrimit dhe numrin e trupave amerikane që do të kthehen nga Iraku.//lk